Diari Oficial de la Generalitat Valenciana


Sumari del DOGV 9304, del 23-03-2022 (2022/2245)

RESOLUCIÓ de 8 de març de 2022, de la Conselleria d'Educació, Cultura i Esport, per la qual es concedeix la modificació de l'autorització al Conservatori Elemental de Música Vicente Perelló, de Benimeli, per ampliació d'especialitats.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/2245


Data del document
:   08-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de març de 2022, de la Conselleria d'Educació, Cultura i Esport, per la qual es concedeix la modificació de l'autorització al Conservatori Elemental de Música Vicente Perelló, de Benimeli, per ampliació d'especialitats. [2022/2245]  
Fets  
  
Primer. L'expedient 2021/445 ha sigut iniciat a instàncies de l'Ajuntament de Benimeli, titular del centre, en sol·licitud de modificació de l'autorització del Conservatori Elemental de Música Vicente Perelló, codi 54390404, situat a la plaça Major, núm. 12, de Benimeli (Alacant), per a l'autorització de l'especialitat de Violoncel.  
Segon. La Inspecció Territorial d'Educació d'Alacant va emetre un informe favorable a allò que se sol·licita amb data 14 de gener de 2022.  
Tercer. El Servei d'Ensenyaments de Règim Especial de la Direcció General de Formació Professional i Ensenyaments de Règim Especial, competent en matèria d'ordenació dels ensenyaments artístics, va emetre un informe sobre el que se sol·licita amb data 18 de febrer de 2022.  
  
Fonaments de dret  
Primer. Vistos la Llei orgànica 8/1985, de 3 de juliol (BOE 04.07.1985), reguladora del dret a l'educació; la Llei orgànica 2/2006, de 3 de maig (BOE 04.05.2006), d'educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 389/1992, de 15 d'abril (BOE 28.04.92), pel qual s'estableixen els requisits mínims dels centres que impartisquen ensenyaments artístics; el Decret 321/1992, de 25 de febrer (BOE 06.04.1994), sobre autoritzacions de centres docents privats per a impartir ensenyaments artístics, modificat pel Reial decret 131/2010, de 12 de febrer (BOE 12.03.2010), a falta de normativa específica per als centres docents públics.  
Segon. Vista la proposta del director general de Centres Docents i de conformitat amb aquesta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que el desenvolupa, i en virtut de la delegació establida en la Resolució de 26 d'octubre de 2016, del conseller d'Educació, Investigació, Cultura i Esport.  
Tercer. Vista la normativa aplicable als centres educatius privats i de conformitat amb aquesta.  
Vistos els antecedents de fet, i considerats els fonaments de dret, resolc:  
  
Primer  
Modificar l'autorització del conservatori que a continuació s'indica, atenent les característiques, ensenyaments i capacitat màxima que s'assenyalen:  
  
Codi: 60529926.  
Denominació genèrica del centre: Conservatori Elemental de Música.  
Denominació específica del centre: Vicente Perelló.  
Titularitat: Ajuntament de Benimeli.  
Domicili: plaça Major, núm. 12.  
Localitat: Benimeli.  
Província: Alacant.  
Modificació que s'autoritza:  
Ampliació de l'especialitat de Violoncel, de manera que el centre queda configurat, íntegrament, amb les següents especialitats de grau elemental de música: Llenguatge Musical, Cor, Piano, Clarinet, Trompeta, Saxòfon, Flauta Travessera, Percussió, Guitarra i Violoncel.  
  
  
Segon  
Aquesta resolució tindrà els seus efectes acadèmics a l'inici del curs escolar 2022-2023.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que s'ha establit en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 8 de març de 2022.- El secretari autonòmic d'Educació i Formació Professional (p. d. R. 26.10.2016): Miguel Soler Gracia.